Vrou sterf toe sy onder trekker belandArgieffoto ter illustrasie ŉ Vrou is Saterdagoggend op die R603 in Eston, KwaZulu-Natal, dood, toe ŉ trekker oor haar gery het. “Paramedici is omstreeks 05:50 na die toneel naby die Vans-diensstasie ontbied ná die voetganger raakgery is,” het Chris Botha, woordvoerder van Netcare 911, gesê. “Die vrou het onder die wiele van die trekker beland. Sy het ongelukkig beswyk aan die beserings wat sy opgedoen het.” Die oorsaak van die ongeluk is nog nie bekend nie. Owerhede stel ondersoek in.